recursal/SuperWikiNEXT-32B huggingface dataset:
**Agaué** alebo **Agaue** (starogr. Ἀγαύη – Agaué, lat. *Agaue*) je v gréckej mytológii dcéra tébskeho kráľa Kadma a jeho manželky Harmonie.

Manželom Agauy bol Echión, jeden z bojovníkov, ktorý sa zrodil z dračích zubov zasadených jej otcom Kadmom. Ich syn, tébsky kráľ Pentheus nenávidel boha vína Dionýza, Agaué práve naopak bola jeho veľkou ctiteľkou. Keď si raz na jednej veľkej slávnosti boh pozval tébske ženy, aby spolu s ním oslavovali, opili sa tak, že v bakchickom vytržení začali trhať na kusy dobytok a potom sa obrátili proti svojmu kráľovi Pentheovi, zabili ho a Agaué, ktorá si syna pomýlila s nejakou šelmou, mu osobne odrezala hlavu a priniesla ju vraj do mesta.

Podľa inej verzie však Agaué v eufórii zabila svojho syna preto, lebo bol nepriateľom radosti, ktorú Dionýzov nápoj – víno – prinášal ľuďom. Pentheus bol hundroš, žiadne radosti nevyhľadával, víno a radovánky považoval za veci, ktoré ľudí vyrušujú a odvádzajú od práce, alebo od vážnych povinností ako sú napríklad vojny.

Referencie
----------

1. ↑  Apollodoros, *Kronika*, 3,4,2.
2. ↑  Ovidius, *Metamorphoses*, 3,115.
3. ↑  Hyginus, *Fabulae* 184.
4. ↑  Ovidius, *Metamorphoses*, 3,708.
5. ↑  Apollodoros, *Kronika*, 3,5,2.
6. ↑  Euripides, *Mainades*, 1232-1242.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Agaué na českej Wikipédii.*
**Hrotnáče** alebo **tŕňochvosty** (lat. *Merostomata*) sú jediní žijúci reprezentanti kedysi rozmanitej a úspešnej skupiny živočíchov, ktorá prežívala svoj rozkvet približne pred 300 miliónmi rokov. Sú to veľmi starobylé, skoro výhradne morské klepietkavce, ktoré mali spolu s vyhynutými kyjonožcami (*Gigantostraca*) zrejme spoločných predkov s trilobitmi. Nie sú to kôrovce, aj keď podobnosť tu je. Ich blízkymi príbuznými sú pavúkovce. Žijú v plytkých vodách pri pobreží Severnej Ameriky a juhovýchodnej Ázie. Najviditeľnejšie sú na jar, keď vychádzajú na breh, kde kladú vajíčka.

Telesné znaky
-------------

Hlava a hruď tvoria u hrotnáčov jeden celok-hlavohruď (*Cephalothorax*), ktorá je pokrytá tvrdým pancierom (karapax) podkovovitého tvaru. V hlavovej časti je 1 pár zložených očí, chelicery a pedipalpy, ktoré sú ešte nediferencované a vyzerajú ako nohy. Nasledujú 4 páry kráčavých hrudných nôh. Všetky končatiny sú na konci zreteľne dvojvetvové. Lupeňovité končatiny sú i na brušku a majú žiabrové prívesky. Na konci bruška je dlhý mečovitý tŕň, ktorým sa živočích prevrátený na chrbát dokáže vrátiť do správnej polohy. Vylučovacími orgánmi sú koxálne nefrídie, ktoré vyúsťujú pri báze posledného páru nôh. Vývin je anamérny cez tzv. trilobitoidnú larvu, ktorá ešte nemá koncový tŕň a pripomína trilobita.

Potrava
-------

Hrotnáče hrabú v sedimentoch v bahne, pričom sliedia za mäkkýšmi, červami a inými morskými živočíchmi. Korisť chytajú chelicerami alebo prvým párom kráčavých nôh a posúvajú si ju k ústam.

Výskyt
------

Hrotnáče žili už v kambriu. V dávnej minulosti patrili k početnejším skupinám morskej fauny. Dnes sa považujú za reliktnú dožívajúcu vetvu – dnešných čias sa dožili len 4 druhy. Najznámejší z nich je hrotnáč americký/ostrochvost americký/tŕňochvost americký (*Limulus (= Xiphosura) polyphemus*), ktorý žije na východnom pobreží Ameriky. V Indii žije *Carcinoscorpius rotundicauda*, ktorý vraj vystupuje až 150 km hore tokom väčších riek od ústia. Preto nemožno tvrdiť, že hrotnáče sú trieda výlučne morská. (Navyše, samozrejme, nemožno vedieť, či nejaké vyhynuté druhy tejto starobylej skupiny nežili v sladkých vodách a ani koľko ich bolo).

Systematika
-----------

trieda hrotnáče (*Merostomata*):

* podtrieda †kyjonožce (*Eurypterida*/*Gigantostraca*)
* podtrieda ostrochvosty (*Xiphosura*)

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Hrotnáče**
* Spolupracuj na Wikidruhoch Wikidruhy ponúkajú informácie na tému **Hrotnáče**

Referencie
----------

1. ↑  *Svet živočíšnej ríše*. Dotlač 1. vydania. Martin: Osveta, 1984. s. 60
2. ↑  FRANC, V. et al. Základy biogeografie a ekológie. Banská Bystrica: Belianum. S. 16
3. ↑  ANDREJEVA-GRIGOROVIČ, A.S. et al. Systematická paleontológia bezstavovcov 1. 2004 S. 70-71 dostupné online

* PaedDr. Valerián Franc CSc.: Systém a fylogenéza živočíchov – bezchordáty – zdroj, z ktorého (pôvodne) úplne alebo čiastočne čerpal tento článok.
**Plošná hustota elektrického prúdu** (iné názvy: **hustota elektrického prúdu, prúdová hustota, hustota prúdu**) je vektorová veličina, ktorej veľkosť je určená podielom prúdu a obsahu plochy kolmej na smer makroskopického pohybu náboja, ktorou prechádza; udáva množstvo náboja, ktorý prejde jednotkovým prierezom kolmým na smer prúdu za jednotku
času:

{\displaystyle J={\frac {I}{S}}}

kde J je veľkosť prúdovej hustoty, I elektrický prúd a S obsah plochy kolmej na smer prúdu.

Pri všeobecnom uhle prierezu a smeru prúdu:

{\displaystyle {\vec {J}}={\frac {I}{S}}\times {\frac {\vec {S}}{S}}={\frac {I}{S}}\times {\vec {u}}}

kde {\displaystyle {\vec {S}}} je vektor plochy, ktorou prúd prechádza, a {\displaystyle {\vec {u}}} je jednotkový vektor rovnakého smeru.

Na mikroskopickej úrovni je prúdová hustota vyjadrená vzťahom:

{\displaystyle {\vec {J}}=nq{\vec {v\_{d}}}=\rho {\vec {v\_{d}}}\!\ }
kde:

{\displaystyle {\vec {J}}\!\ } je vektor prúdovej hustoty
{\displaystyle n\!\ } je hustota častíc (počet na jednotku objemu), ktoré vytvárajú elektrický prúd
{\displaystyle q\!\ } je náboj individuálnych častíc
{\displaystyle \rho =nq\!\ } je hustota náboja
{\displaystyle {\vec {v\_{d}}}\!\ } je stredná driftová rýchlosť častíc

  

Jednotkou prúdovej hustoty v sústave SI je {\displaystyle A\cdot m^{-2}}

Externé odkazy
--------------

* FILIT – zdroj, z ktorého pôvodne čerpal tento článok.
**Agatharchos** (starogr. *Ἀγάθαρχος* – *Agatharchos*) bol grécky sochár na rozhraní 3. a 2. storočia pred Kr.

Agatharchos, syn a zrejme aj žiak sochára Dionysia z Boiótie, tvoril na prelome 3. a 2. storočia pred Kr. Nezachovali sa od neho žiadne sochy, ale v archeologickej lokalite starovekej boiótskej veštiarne Amfiareion v Órópose (medzi Atikou a Boiótiou) sa našiel mramorový podstavec zo sochy s nápisom, ktorý hlása:

|  |  |
| --- | --- |
| *Ἀγάθαρχος Διονυσίου Βοιώτιος ἐπόησε ἐπὶ ἱερέως Ὠρωποδώρου.*  | preklad: *Agatharchos syn Dionysia z Boiótie zhotovil pre kňazstvo Órópodórosu.* |

- text v starogréčtine
Sochárske dielo, na ktoré sa nápis vzťahuje, bolo vykonané pre kňazstvo zvané *Órópodóros*, ktoré je doložené i na nápisoch (IG VII 27 a 308) datovaných do rokov 225 až 192 pred Kr.

Je nepochybné, že Agatharchos bol synom sochára Dionysia, ktorý v 2. polovici 3. storočia pred Kr. pôsobil aj v Órópose a bratom sochára Aristóna (jeho signatúru našli na podstavci zo sochy v Tébach).

Referencie a bibliografia
-------------------------

1. 1 2 3 4  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Agatharchos 3*
2. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 23. (po nemecky)
3. ↑  Inscriptiones Graecae, *Epigr. tou Oropou 421*
4. ↑  University of Oxford, *Classical art research centre*
5. ↑  Inscriptiones Graecae, *IG VII 27*
6. ↑  Inscriptiones Graecae, *IG VII 308*
7. ↑  Inscriptiones Graecae,  *Epigr. tou Oropou 424/425*
8. ↑  Inscriptiones Graecae, *IG VII 2527*
**Agathón** (starogr. *Ἀγάθων*) bol grécky sochár a bronziar v 3. storočí pred Kr.

Agathón, grécky sochár a bronziar z Efezu, bol činný pravdepodobne v prvej polovici 3. storočia pred Kr. Starovekí autori nám o ňom nezanechali správy, ale svedectvom tvorby tohto umelca je jeho fragmentárna signatúra na mramorovom podstavci zo sochy, ktorú zhotovil spolu s Aristónom z Chiosu: 

|  |  |
| --- | --- |
| *Ἀρί[σ]των Χῖ[ο]ς [ἐ]ποίησε. Ἀγά[θ]ων Ἐφέσιος [ἐ]χαλκ[ούργ]ησε.* | preklad: *Aristón Chioský zhotovil. Agathón Efezský do bronzu spracoval.* |

- text v starogréčtine
Tento podstavec objavili na akropole rodoského mesta Lindos. Jeho nápis, datovaný do roku 270 pred Kr. hlása, že bronzová socha znázorňovala *Eufanovho syna Timothea*, kňaza bohyne Atény v meste Lindos. Socha bola dielom Aristóna a do bronzu ju odlial (spracoval) Agathón, syn Eufana. Aristónovo meno je uvedené aj na ďalších troch podstavcoch zo sôch nájdených v archeologickej lokalite starovekého rodoského mesta Kameiros, datovaných do polovice 3. storočia pred Kr.

Referencie a bibliografia
-------------------------

1. 1 2 3  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Agathon*
2. 1 2 3  *Oxford art online*
3. 1 2  Inscriptiones Graecae, *Lindos II 84*
4. ↑  Inscriptiones Graecae, *Tit. Cam. 21*
5. ↑  Inscriptiones Graecae, *Tit. Cam. 26*
6. ↑  Inscriptiones Graecae, *Tit. Cam. 27*
**Francúzske okno** (najmä vnútri budovy aj: **francúzske dvere, zasklené dvere**) sú dvere/okno s priesvitnými alebo zasklenými výplňami až po podlahu.

Pochádza zo 17. storočia a konca renesančného umenia a architektúry. Ako prvýkrát sa objavilo ako okenné otváracie krídlo, ktoré siahalo až po podlahu a malo dôležitý účel, ktorý mal prírodnému svetlu umožňovať vnikanie z izby do izby, poskytujúc tak prírodnejšie svetlo cez dni dávno pred elektrinou. Koncom 17. storočia bolo uvedené do Anglickej a Americkej architektúry. Zo začiatku bolo otvorené na malé opracované železné balkóny, ktoré rástli s postupom opracovania a zdokonalenia železných techník okolo roku 1850, a tým rástli aj dvere okenného krídla. Na francúzskych koloniálnych domoch boli v Louisiane nájdené viacnásobné úzke dvere a okná.

Okenné krídlo, bolo prvýkrát vyrobené pomocou Blochera, Balleta a Barta. Okno navrhnuté týmito troma osobami stvárnilo a zarámovalo pohľad na francúzske umenie. Práca týchto umelcov bola charakterizovaná prostredníctvom vynaliezavosti, ktorá rozoznáva od 
postmodernizmu založenom na privlastňovaní a zistení vecí.

Tradičné sklené dvere majú veľké okno po celej dĺžke dvier a sú namontované z individuálnych malých kúskov skla a kolmej priehradky okna. Sú zhotovené z dvojitých tabúľ skla, môžu mať dekoratívnu mriežku zapustenú medzi tabulami skla alebo môžu byť rozdielne odľahčené. Dekoratívna mriežka môže byť tiež znásobená na vrchu sklenej tabule dvier.

Nové objekty majú početné zastúpenie skla v súčasnosti na fasádach, jedným z týchto prvkov je aj francúzske okno. Dnes je toto balkónové okno umiestnené na jednej z vonkajších stien fasády budovy a je predĺžené až do úrovne podlahy. Miesto parapetu je ochránené balkónovou mrežou alebo zábradlím. Tvoria hranicu používateľného priestoru môžu skutočne vypomôcť pri vnímaní rozmerov obytného alebo komerčného priestoru. Miestnosti sú lepšie osvetlené ním, spája intenzívne interiér a exteriérom.
Francúzske okno môže byť členené, podľa otvárania môže byť otváravé a posuvné, podľa počtu krídiel sa člení na jednokrídlové, dvojkrídlové a viackrídlové. Podľa materiálu v akom môžu byť vyrobené sa členia na drevené masívne alebo z europrofilov, plastové hliníkové oceľové hliníkové s obložením dreva. Súčasné francúzske okná sú vyľahčené. Používa sa aj v interiéri a plní tam architektonickú funkciu.

Literatúra
----------

* Vladislav Dudák a kolektív: *Encyklopédia svetovej architektúry*. Miloš Uhlíř, 2000
* *Dictionary of architecture and construction*, edited by M. Harris, Columbia Univerzity 2006
* Zuzana Ševčíková Okno, Mestská správa pamiatkovej starostlivosti a ochrany prírody Bratislava 1990
* 
*
**Doodle Jump** je platformová videohra, vyvinutá spoločnosťou Lima Sky pre windows Phone, iOS, BlackBerry, Android, Java mobile (J2ME), nokia Symbian a Xbox 360 pre zariadenie Kinect. Hra bola celosvetovo vydaná pre iOS dňa 6. apríla 2009 a neskôr, dňa 2. marca 2010 bola vydaná aj pre Android a BlackBerry, dňa 1. mája 2010 pre Symbian, dňa 1. júna 2011 pre Windows Phone a dňa 1. septembra 2011 pre iPad.

Od decembra 2011 sa predalo 10 miliónov kópií tejto hry prostredníctvom iTunes a Google Play a dosiahla 15 miliónov stiahnutí celkovo.

Hranie
------

V hre Doodle Jump je cieľom viesť štvornohý tvor zvaný "Doodler" smerom hore po nekonečnej sérií platforiem bez pádu. Ľavá strana hracieho poľa je prepojená s pravou stranou. Hráči môžu na krátko zrýchliť Doodlera prostredníctvom objektov ako propeller hat (vrtuľová čiapka), jetpack (raketka), rocket (má najdlhšie zrýchlenie), spring (pružina), trampoline (trampolína) a invulnerability shield (ochranný kryt) (len v niektorých úrovniach). V hre sú tiež príšery a UFO, ktoré musí Doodler obísť, zostreliť alebo skočiť na nich. Hráč si môže vybrať jednu z niekoľkých tém: Original, Christmas, Halloween, Rainforest, Space, Soccer World Cup, Underwater, Graveyard, Ice Blizzard alebo Ninja.

Referencie
----------

1. ↑   *Doodle Jump is coming to Kinect* [online].. Dostupné online.
2. ↑  Acevedo, Paul. *Doodle Jump has landed on the Marketplace* [online]. WPCentral, 1. jún 2011, [cit. 2011-06-04]. Dostupné online.
3. ↑  . Dostupné online.
4. ↑  . Dostupné online.

Zdroj
-----

*Tento článok je čiastočný alebo úplný preklad článku Doodle Jump na anglickej Wikipédii.*
**Zmluva o Európskej únii** alebo neoficiálne **Maastrichtská zmluva** je zmluva podpísaná v Maastrichte 7. februára 1992, ktorá vstúpila do platnosti 1. novembra 1993.

Maastrichtská zmluva zmenila názov Európskeho hospodárskeho spoločenstva na Európske spoločenstvo. Zaviedla taktiež nové formy spolupráce pre vlády členských štátov - napríklad v oblasti obrany a v oblasti spravodlivosti a vnútorných vecí. Pridaním tejto medzinárodnej spolupráce k terajšiemu systému Spoločenstva vytvorila Maastrichtská zmluva novú politickú a zároveň hospodársku štruktúru pozostávajúcu z tzv. troch pilierov - Európsku úniu.

Maastrichtská zmluva bola viackrát novelizovaná. Dôležité zmeny priniesli najmä Amsterdamská zmluva, Zmluva z francúskeho mesta Nice a osobitne Lisabonská zmluva, ale nepodstatné zmeny priniesli aj prístupové zmluvy.

Amsterdamská zmluva o. i. prečíslovala Maastrichtskú zmluvu. Zmluva z Nice priniesla viaceré zmeny v oblasti spoločnej zahraničnej a bezpečnostnej politike EÚ (bývalý tzv. II. pilier EÚ). Zmeny nastali aj v bývalom III. pilieri Európskej únie, najmä v tom, že sa niektoré oblasti bývalého tretieho piliera (azylová a vízová politika a súdna spolupráca v občianskych veciach) presunula z bývalého tretieho piliera do bývalého prvého piliera, teda do oblasti práva bývalého Európskeho spoločenstva. Oblasti presunuté z III. piliera do I. piliera sa *komunitarizovali*, stali sa súčasťou komunitárneho práva.

Zatiaľ najväčšie zmeny Maastrichtskej zmluvy zaviedla Lisabonská zmluva. Lisabonská zmluva opäť prečíslovala Maastrichtskú zmluvu. Ďalej Lisabonská zmluva výslovne priznáva Európskej únii právnu subjektivitu. Lisabonská zmluva tiež zrušila trojpilierovú štruktúru Európskej únie. Z hľadiska Maastrichtskej zmluvy sa dá skonštatovať, že Lisabonská zmluva z nej urobila akúsi rámcovú zmluvu obsahujúcu najdôležitejšie ustanovenia o Európskej únii, pričom podrobnejšie ustanovenia obsahuje Zmluva o fungovaní Európskej únie.

Externé odkazy
--------------

* Pôvodné znenie Zmluvy o Európskej únii (DOC)
* Konsolidované znenie Zmluvy o Európskej únii z roku 2012

| Európska únia - história, zmluvy a štruktúra |
| --- |
| 1952 | 1958 | 1967 | 1993 | 1999 | 2003 | 2009 |
|  |  | **Európske spoločenstvá** | **Európska únia** (EU) |
| **Európske spoločenstvo pre uhlie a oceľ** (ESUO) |  |  |
|  | **Európske hospodárske spoločenstvo** (EHS) | **Európske spoločenstvo** |
| **Euratom** (Európske spoločenstvo atómovej energie, ESAE) |
|  |  | Spravodlivosť a vnútorné záležitosti |   |  |
| Policajná a súdna spolupráca v trestných veciach |
| Spoločná zahraničná a bezpečnostná politika |
| Parížska zmluva | Rímske zmluvy | Zmluvy o Európskych spoločenstvách | Maastrichtská zmluva | Amsterdamská zmluva | Zmluva z Nice | Lisabonská zmluva |
| "Tri piliere Európskej únie" - Európske spoločenstvo (ESUO, ES, Euratom), Spoločná zahraničná a bezpečnostná politika, Spravodlivosť a vnútorné záležitosti |
**Don’t Go Away** je pieseň britskej rockovej skupiny Oasis. Nachádza sa na albume Be Here Now (1997) a napísal ju gitarista spevák a hlavný textár skupiny, Noel Gallagher. Ako singel pieseň vyšla len v Japonsku, kde sa umiestnila na 48. mieste. Úspech zaznamenala v USA, kde dosiahla 5. priečku v Billboard Hot Modern Rock Tracks. Pred zostupom Britpopu v Spojených Štátoch to bola posledná úspešná pieseň Oasis v USA (až do roku 2008 kedy vydali pieseň *The Shock Of The Lightning*).

Noel napísal túto pieseň pri príležitosti hospitalizácie jeho matky v dôsledku podozrenia na rakovinu, takže je logicky o strácaní niekoho blízkeho. Našťastie sa podozrenie na rakovinu nepotvrdilo, ale Noel dostal príležitosť na napísanie „niečoho deprimujúceho". Taktiež rytmický gitarista Bonehead požiadal Noela, aby napísal niečo k príležitosti smrti jeho mami. Spevák piesne Liam Gallagher tvrdil, že počas nahrávania plakal kvôli udalosti pre ktorú Noel túto pieseň zložil. V interview v roku 1997 povedal, že musel ísť domov, aby sa upokojil.

B-strany
--------

„Béčka" singlu Don’t Go Away tvoria piesne *Cigarettes & Alcohol* (naživo z GMEX, Manchester 1997), *Sad Song* (nachádza sa na albume Definitely Maybe ako bonusová pieseň) a „Warchild" verzia piesne *Fade Away* (nachádza sa na albume The 'HELP' Album zo Septembra 1995 na pomoc deťom z bývalej Juhoslávie).

V poslednom menovanom béčku spieva hlavné vokály Noel Gallagher (+ akustická gitara), bočné vokály Liam Gallagher, Johnny Depp na elektrickej gitare, Kate Moss na tamburínu a Lisa Moorish spieva bočné vokály v závere piesne.

Singel
------

### CD: Epic/Sony Music / ESCA-6948 Japonsko

1. "Don’t Go Away" – 4:43
2. "Cigarettes & Alcohol" (Live from GMEX, Manchester, December 14, 1997) – 4:58
3. "Sad Song" – 4:16
4. "Fade Away" [Warchild version] – 4:08

### CD (Promo): Epic / ESK 2591 USA

1. "Don’t Go Away" (Album Version) – 4:48

### CD (Promo): Sony Music / SAMPCS 5140 Francúzsko

1. "Don’t Go Away" (Single Edit) – 4:44
**Mac OS 9** je operačný systém pre počítače Macintosh vydaný spoločnosťou Apple Computer (dnes Apple Inc.) 23. októbra 1999. Je to posledná verzia "klasického" Mac OS, ktorý bol nahradený dnes používaným Mac OS X. Apple pri vydaní systému tvrdilo, že má "viac ako 50 nových vlastností", ako napr. 128-bitové šifrovanie a vyhľadávací nástroj Sherlock 2.

Mac OS 9 mal kódové označenie Sonata a pôvodne Apple zamýšľalo vydať ho ako Mac OS 8.7. Hoci Mac OS 9 nemal mnohé vlastnosti dnešných operačných systémov ako preemptívny multitasking alebo ochranu pamäte, disponoval vlastnosťami ako automatická aktualizácia a mnohoužívateľskou podporou.

Posledné aktualizácie systému vydala spoločnosť Apple v roku 2001. Hoci sa Mac OS 9 ďalej nevyvíja a neaktualizuje, stále beží na mnohých počítačoch Apple Macintosh, na ktorých nie je možné, alebo je nepraktické, nainštalovať Mac OS X.

Mac OS 9 a Classic
------------------

PowerPC verzia Mac OS X má zabudovanú vrstvu kompatibilnú s Mac OS 9 nazvanú Classic. Je to v podstate kompletná inštalácia systému Mac OS 9 pre aplikácie a hardvér, ktoré si vyžadujú tento operačný systém. Nové počítače Apple Macintosh na platforme procesorov Intel už Classic neobsahujú, je však možné aplikácie pre Mac OS 8 a Mac OS 9 spúšťať prostredníctvom softvérových riešení tretích strán.
**Fragma**, tiež známa ako **Fragma Project** je nemecký dance projekt skladajúci sa z troch producentov. Ich najúspešnejšia spolupráca dodnes (s Coco Star) je skladba „Toca’s Miracle", ktorej sa predalo cez 500 000 kópií a 1. miesto vo Veľkej Británii.

Jeho počiatky sa datujú do roku 1998, kedy vďaka spolupráci bratov Duderstadta a Zenkera vznikla skladba „Toca Me". Singel bol vydaný o rok neskôr a vo Veľkej Británii dosiahla 11. miesto v rebríčku UK Singles Chart. V roku 2000 vydali mash-up „Toca's Miracle", ktorý obsahuje hudbu zo skladby „Toca Me" a spev zo skladby „I Need a Miracle" od Coco Star z roku 1997. V roku 2001 bol vydaný ich debutový album *Toca*. Takisto dva ďalšie single („Everytime You Need Me" a „You Are Alive") tiež dosiahli dobré pozície v rebríčkoch.

V druhej polovici roku 2008 vydali singel „Memory", ktorý mal veľký úspech, a to najmä v Nemecku. Dňa 11. novembra 2009 mala premiéru skladba „Forever and a Day".

Diskografia
-----------

### Albumy

* 2001: *Toca*
* 2002: *Embrace*

### Single

* 1999: „Toca Me"
* 2000: „Toca’s Miracle"
* 2001: „Everytime You Need Me"
* 2001: „You Are Alive"
* 2001: „Say That You're Here"
* 2002: „Embrace Me"
* 2002: „Time And Time Again"
* 2003: „Man In The Moon"
* 2006: „Radio Waves"
* 2008: „Toca's Miracle/Toca Me 2008" (s Coco Star)
* 2008: „Memory"
* 2009: „Forever And A Day"
* 2010: „What Do You Want" (s Jesus Luz)

Referencie
----------

1. ↑
2. ↑
3. 1 2  ROBERTS, David. *British Hit Singles & Albums*. London : Guinness World Records Limited, 2006. (19th.) ISBN 1-904994-10-5. S. 211.
**Minimal techno** je forma elektronickej tanečnej hudby. Je považovaná za minimalistický subžáner techna. Tento štýl sa všeobecne stotožňuje s heslom *menej je niekedy viac*. Minimal techno vzniklo začiatkom 90-tych rokov a ako zakladatelia štýlu sa uvádzajú Robert Hood a Daniel Bell.

Charakteristika
---------------

Minimal techno sa zameriava na rytmus, opakovanie melódií a lineárne progresy. Obsahuje slučky jemných perkusií či hypnotický slučkový aranžmán. Pôsobí celkovo ľahším nádychom a chladnejšie. Minimal Techno ctí tradíciu poctivo pravidelnej periódy, obmedzeného množstva použitých výrazových prostriedkov, nemennej harmónie, meditatívnosti až statickosti, nie však apatie a agónie. Aj takto matematicky presná hudba však nemusí nutne byť odsúdená a pár interpretov dokáže, že vedia pootvoriť a rozšíriť kruh, ktorý má inak presne odmeraný priemer. V posledných rokoch sa v minimal techne objavujú aj vplyvy z microhousu. Popularita tohoto štýlu od roku 2004 stúpa predovšetkým v krajinách a oblastiach ako sú Holandsko, Francúzsko, Nemecko, Belgicko, Španielsko, Taliansko, Južná Afrika, Írsko a Spojené kráľovstvo.

Interpreti
----------

* Richie Hawtin
* Paco Osuna
* Robert Hood
* Gabriel Ananda
* Thomas Schumacher
* Marco Carola
* Gaiser
* Magda
* Lucio Aquilina
* Super Flu
* Flavio Diaz
* Joe Maker
* Andrea Frisina
* Louie Cut
* Avrosse
* Sisko Electrofanatik
* Andrea Roma
* Boris Brejcha

Vydavateľstvá
-------------

* Cocoon Recordings
* Kompakt
* Plus8
* Sähkö Recordings
* Trapez

Zdroj
-----

*Tento článok je čiastočný alebo úplný preklad článku Minimal Techno na českej Wikipédii.*

  


| * z
* d
* u
Techno |
| --- |
| Podžánre | 
* Acid
* Detroit
* Free tekno
* Ghettotech
* Hardtechno
* Minimal
* Nortec
* Schranz
* Symphonic
* Tech house
* Tech trance

 |
**Dopisovateľ** alebo **rešeršér** je pracovník informačnej kancelárie príp. inej inštitúcie, ktorá poskytuje informácie o obchodných spoločnostiach za poplatok (napr. na overenie bonity spoločností s ktorými klient spolupracuje alebo hodlá nadviazať obchodné partnerstvo a pod.), ktorého úlohou je zhromaždiť informácie o príslušnej spoločnosti a vyhotoviť výstup, spravidla vo forme vyplneného formulára. Údaje čerpajú z obchodných registrov, pozemkových kníh, úradných záznamov, súdnych záznamov (najmä záznamov o konkurzoch, vyrovnaniach a dražbách), odborných časopisov a iných periodík, rozborov bilancií, ale aj spytovaním sa v okolí danej spoločnosti alebo u jej obchodných partnerov. Dopisovatelia sú obvykle zamestnanci bánk alebo poisťovní a tak majú ľahký prístup a prehľad o potrebných informáciách. Spravidla sú platení podľa počtu vyriešených zákaziek, pričom sa prihliada na ich náročnosť.[1]

Referencie
----------

1. ↑  Nykryn 1958, s. 147

Použitá literatúra
------------------

* Nykryn, Jaroslav (1958), *Obchodní operace v československém zahraničním obchodu : učebnice pro vysoké školy ekonomické*, Praha: Orbis, OCLC 12435597
B-25B Mitchell na USS Hornet
**Doolittlov nálet** (angl. *Doolittle Raid*) alebo **nálet na Tokio** (angl. *Tokyo Raid*) bol letecký útok, ktorý sa uskutočnil v sobotu 18. apríla 1942. Bol to vzdušný nálet USA na japonské hlavné mesto Tokio a iné miesta na ostrove Honšu počas druhej svetovej vojny. Bola to prvá vzdušná operácia, ktorej cieľom boli japonské domovské ostrovy. Ukázalo sa, že Američania boli schopní letecky napadnúť japonskú pevninu. Cieľom bola aj odveta za nečakaný útok na Pearl Harbor. Odvetný úder mal zároveň zlepšiť americkú morálku. Nálet bol plánovaný a vedený podplukovníkom Jamesom Doolittlom z amerických vzdušných síl.

Šestnásť stredných bombardérov B-25B Mitchell vzlietlo, bez stíhacieho sprievodu z americkej lietadlovej lode USS Hornet hlboko v západnom Tichom oceáne, každý s posádkou piatich mužov. Podľa plánu mali zasiahnuť vojenské ciele v Japonsku a pokračovať na západ aby pristáli v Číne. Pristátie so stredným bombardérom na lietadlovej lodi bolo totiž nemožné. Pri nálete prišlo o život 50 ľudí vrátane civilistov a zranilo sa okolo 400 ľudí. Pätnásť lietadiel dosiahlo Čínu ale všetky havarovali, zatiaľ čo šestnáste pristálo vo Vladivostoku v Sovietskom zväze. Z 80 členov posádok prežilo misiu 77. Osem členov posádok bolo zajatých japonskou armádou v Číne, traja boli neskôr popravení a jeden v zajatí podľahol chorobe. B-25B, ktoré pristalo v ZSSR bolo skonfiškované a jeho posádka internovaná na viac ako rok, než im bolo dovolené „utiecť" cez Spojencami okupovaný Irán za pomoci NKVD.

Následky náletu
---------------

Nálet spôsobil Japonsku zanedbateľné materiálne škody, avšak mal veľký psychologický účinok. Pozdvihol morálku v Spojených štátoch. Naopak v Japonsku vznikli pochybnosti o schopnosti vojenských predstaviteľov zabezpečiť obranu domácich ostrovov. Zároveň bol nálet, pri ktorom zahynulo viacero civilistov, využitý na propagandistické účely, aby zvýšil túžbu Japoncov po odplate.

Iné projekty
------------

Commons
* Spolupracuj na Commons Commons ponúka multimediálne súbory na tému **Doolittlov nálet**

Zdroj
-----

*Tento článok je čiastočný alebo úplný preklad článku Doolittle Raid na anglickej Wikipédii.*
**Pavol Plutko** (\* 27. jún 1934, Šamudovce – † 12. júl 2015, Šamudovce) bol slovenský literárny vedec, literárny kritik. Pseudonym: Observátor III. Pavol štefan

Životopis
---------

V roku 1945-1953 študoval na gymnáziu v Michalovciach, 1954-1958 slovenský jazyk a literatúru na Filologickej fakulte Vysokej školy pedagogickej v Prešove. Po štúdiách pôsobil ako učiteľ na gymnáziu v Giraltovciach, 1960-1983 a 1987-1996 vysokoškolský pedagóg na Pedagogickej fakulte v Nitre, od 1997 je prof. na Filologickej fakulte Univerzity M. Bela v Banskej Bystrici. Literárnovednú a literárnokritickú činnosť zameral najskôr na oblasť metodiky vyučovania literatúry, rozbor a interpretáciu literárnych diel a na problematiku kritickej reflexie súčasnej slovenskej literatúry, hlavne poézie. Vo svojich knihách priblížil život a dielo popredných slovenských spisovateľov. Spoluautor a editor viacerých zborníkov a vysokoškolských učebníc.

Dielo
-----

* Cesta k básnickému tvaru; roku 1979
* Poézia, čas, hodnota; roku 1985
* Básnik Vladimír Reisel; roku 1989
* Umelecký profil Pavla Hrúza; roku 1998
* Autor umeleckého diela; roku 1992
* Autor a dielo; roku 1994
* Dejiny slovenskej literatúry 4; roku 1987

Literatúra
----------

* *Slovník slovenských spisovateľov 20. storočia*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Pavol Plutko – litcentrum.sk

Autoritné údaje: * BnF: 120540113
* GND: 1051715512
* ISNI: 0000 0001 1064 4641
* LCCN: n79143411
* NK ČR: ola2002152830
* SNK: 165610
* VIAF: 57901606
* WorldCat: lccn-n79143411
**Pavol Peter Zoch** (\* 3. júl 1850, Jasenová – † 23. jún 1907, Modra) bol slovenský národný buditeľ, historik, náboženský spisovateľ a evanjelický kňaz.

Životopis
---------

Až do svojho štrnásteho roku učil ho otec doma v Jasenovej. V rokoch 1865 – 1871 študoval na slovenskom gymnáziu vo Revúcej. V rokoch 1871 – 1873 študoval, za podpory bratov Ivana Branislava a Cyrila, na teologickej fakulte vo Viedni. Na jeseň roku 1873 jasenovská cirkev ho po smrti brata Cyrila dňa 25. januára 1874 pozvala za svojho farára. Pavol Zoch skončil štúdium vo Viedni a dňa 1. októbra 1874 bol v Bratislave vysvätený za kňaza biskupom Gedulym a 25. októbra 1874 inštalovaný za farára v Jasenovej. V blízkom aj širšom okolí bol známy svojimi vynikajúcimi katechézami pre deti a mládež, ktoré neraz počúvali aj dospelí.

Roku 1883 Pavol Zoch prešiel do Záriečia. Tu účinkoval až do roku 1897. Roku 1892 založil evanjelický cirkevno-politický časopis Stráž na Sione, ktorý potom redigoval až do svojej smrti. Prispieval do časopisov Dennica, Obzor, Časopis MSS i Domového kalendára.

Od roku 1897 pôsobil v Modre, kde sa jeho zásluhou založil domov pre siroty (Modranský sirotinec) a od roku 1905 bol jeho správcom. Na modranskej fare sa grupovali mnohí evanjelickí i katolícki činitelia, pripravovali sa akcie k voľbám a radili sa slovenskí politici v rokoch z konca 19. storočia. Zomrel náhle dňa 23. júna 1907 v Modre.

Dielo
-----

* *História evanjelickej cirkvi v Záriečí*, Martin 1885
* *Krátky návod k vyučovaniu konfirmandov pre dietky cirkve evanjel. augšp. vyznania*, Modra 1901

Referencie
----------

1. ↑  Florin, Theo H.: Oravci v slovenskej kultúre. Okresný dom osvety Dolný Kubín 1964
2. ↑  Zoch, Pavol Peter. In: PETRÍK, Borislav; RYBÁR, Peter, a kol. *Evanjelická encyklopédia Slovenska*. Vyd. 1. Bratislava : BoPo pre Generálny biskupský úrad Evanjelickej cirkvi a.v. na Slovensku, 2001. 448 s. ISBN 80-968671-4-8. S. 426.

Externé odkazy
--------------

* Indexovaný záznam o narodení a krste v matrike číslo 16 - evanjelická farnosť Jasenová, pokrstený ako Péter Pavel Cochius
* Záznam o úmrtí v matrike číslo 16 - evanjelická farnosť Modra

Autoritné údaje: * NK ČR: mzk2009502508
* SNK: 166081
* VIAF: 84784476
**Ploštín** (maď. *Plostin*) je mestskou časťou mesta Liptovský Mikuláš, 3 km na juh od jeho centra. K 30. júlu 2009 tu žilo 481 obyvateľov.

Polohopis
---------

Obec leží v Liptovskej kotline, pod výbežkami Nízkych Tatier. Katastrálne územie bývalej obce sa rozkladá medzi vrchmi Rohačka, Jamy (731,0 m n. m.), Ploštín (710,5 m n. m.) a Tretiny (675,9 m n. m.), na východe hraničí s mestskou časťou Iľanovo, na západe s Demänovou. Stred obce leží v nadmorskej výške 635 m n. m.

### Vodné toky a vodné plochy

Obcou preteká potok Ploštínka v smere JZ - SV.

### Ulice

* Do cintorína
* Hlavná
* Malé pole
* Na kút
* Palesáky
* Podsádočné
* Rovná
* Tretiny
* Vŕšok
* Výhon
* Za školou
* Za ulicou

Dejiny
------

Ploštín sa ako samostatná obec prvýkrát spomína v roku 1263. Archeologické nálezy na vrchu Rohačka (793,9 m n. m.) dokladajú osídlenie už v mladšej dobe bronzovej. Od roku 1976 je súčasťou mesta Liptovský Mikuláš.

Obyvateľstvo
------------

|  |  |  |
| --- | --- | --- |
| Rok | Počet domov | Počet obyvateľov |
| 1000 | 3-5 | 15-25 |
| 1300 | 6-7 | 30-35 |
| 1500 | 8 | 40-50 |
| 1600 | 9-10 | 45-60 |
| 1700 | 10-11 | 60-65 |
| 1770 | 18 | 160-180 |
| 1800 | 26 | 300 |
| 1830 | 30 | 350 |

Kultúra a zaujímavosti
----------------------

### Pamiatky

* Evanjelická modlitebňa so zvonicou, jednopodlažná murovaná stavba zo začiatku 20. storočia. Zvonica je postavená na pôdoryse štvorca. V spodnej časti je dekorovaná nárožným kvádrovaním, v hornej lizénami. Polkruhovo ukončené okná majú dekoratívne suprafenestry. Zvonica je ukončená barokovou helmicou.

Doprava
-------

Do mestskej časti premávajú linky číslo 3 a 4 MAD Liptovský Mikuláš.

Občianska vybavenosť
--------------------

Napriek svojej veľkosti má Ploštín aj vlastný dobrovoľný hasičský zbor. Okrem toho funguje aj zbor mladých hasičov.

Literatúra
----------

* ULIČNÝ, Ferdinand (ed.): *Ploštín.* Liptovský Mikuláš : Tranoscius , 2007. 213 s. ISBN 978-80-7140-273-2

Externé odkazy
--------------

* Oficiálna stránka mesta Liptovský Mikuláš

Súradnice: 49°03′21″S 19°36′22″V﻿ / ﻿49,055826°S 19,606047°V﻿ / 49.055826; 19.606047

| * z
* d
* u
Mestské časti Liptovského Mikuláša (16) |
| --- |
| 
* Andice
* Benice
* Bodice
* Demänová
* Iľanovo
* Liptovská Ondrašová
* Nábrežie-Vrbica
	+ Nábrežie
	+ Vrbica
* Okoličné
* Palúdzka
* Ploštín
* Podbreziny
* Ráztoky
* Staré Mesto
* Stošice
* Svätý Štefan
* Vitálišovce

 |
**Pavol Odaloš** (\* 9. január 1960, Banská Bystrica) je slovenský jazykovedec a univerzitný profesor.

Životopis
---------

Študoval v rokoch 1979-1984 na Pedagogickej faklte v Banskej Bystrici (slovenský jazyk - občianska náuka), 1984 PaeDr. 1995 CSc. 1998 doc. 2005 prof. 

V roku 1984-1986 pracovník Štátnej vedeckej knižnice v Banskej Bystrici (odborný pracovník bibliografie), v roku 1986-1987 pôsobil na Strednom odbornom učilišti v Banskej Bystrici (učiteľ), v roku 1987-1992 pracovník Katedry slovenského jazyka a literatúry Pedagogickej fakulty v Banskej Bystrici (odborný asistent), od roku 1992 pracovník Katedry slovenského jazyka a literatúry Pedagogickej fak. Univerzity Mateja Bela v Banskej Bystrici.   

V roku 2005 vymenovaný za profesora, prorektor pre vedu a výskum, dekan PF UMB. Pracuje v oblasti výskumu slovnej zásoby, jazykovej kultúry, štylistiky, onomastiky, syntaxe a bibliografie slovenskej jazykovedy.

Literatúra
----------

* UMB Banská Bystrica

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 1249154243
* ISNI: 0000 0000 5661 7377
* NK ČR: mzk2008486517
* ORCID: 0000-0003-2238-5434
* VIAF: 84769208
|  |  |
| --- | --- |
|  | Kynologický portál |

**Reserve CAC** alebo **R-CAC** znamená **Rezervné čakateľstvo na šampionát krásy**. Je to titul udeľovaný psom na výstavách krásy. Ide o rezervné čakateľstvo na národný (malý) šampionát.

R-CAC sa udeľuje druhému psovi v triede a to u tried: stredná, otvorená, pracovná, šampiónov. V triede mladých sa rezervné čakateľstvo neudeľuje. Podmienka na udelenie titulu R-CAC je, aby pes bol na danej výstave hodnotený známkou Výborný (V). Samotné druhé miesto v triede a hodnotenie V však nezakladá psovi nárok na titul R-CAC – tento titul musí udeliť rozhodca. Vo výnimočných prípadoch sa môže rozhodca rozhodnúť, že titul R-CAC víťazovi triedy neudelí. Udeje sa tak napríklad v takom prípade, ak pes podľa názoru rozhodcu napriek druhému umiestneniu v triede nespĺňa požiadavky na šampióna krásy.

Tituly R-CAC sa môžu zadávať len na výstavách všetkých plemien s celoštátnou pôsobnosťou (celoštátne, národné, medzinárodné), prípadne na špeciálnych a klubových výstavách s celoštátnou pôsobnosťou. 

Držiteľ titulu R-CAC postupuje na výstave do boja o udelenie titulu R-CACIB a to v prípade, ak pes ktorý ho v triede porazil (držiteľ titulu CAC) postúpi do boja o titul CACIB. Toto sa týka len medzinárodných výstav.

Viacero získaných titulov R-CAC môže psovi pomôcť priblížiť sa k získaniu titulu Národný šampión krásy. Samotné tituly R-CAC k tomu však nestačia, dajú sa použiť len ako doplnok k získaným titulom CAC.

Pravidlá na udelenie titulu Šampión krásy Slovenska:

* Ak pes/suka získal 4x CAC na šampionátových výstavách usporiadaných pod záštitou Slovenskej kynologickej jednoty (SKJ).
* Potrebné CAC boli získané najmenej v dvoch výstavných sezónach.
* CAC boli udelené aspoň dvoma rôznymi rozhodcami.
* Jeden CAC zo štyroch potrebných bol získaný na medzinárodnej výstave s udeľovaním CACIB, ďalšie na národnej alebo špeciálnej výstave usporiadanej pod záštitou Slovenskej kynologickej jednoty.
* 3 **Reserve CAC** môžu nahradiť jeden CAC.
* CAC z medzinárodnej výstavy môže byť nahradený len tromi R-CAC z medzinárodných výstav.
* Nahradiť tromi R-CAC možno len jeden CAC.

Zdroje
------

* Slovenská kynologická jednota
**Reslovakizácia** bola povojnová akcia česko-slovenských orgánov zameraná na zmenu etnickej štruktúry južného Slovenska. Jej pôvodným cieľom malo byť navrátenie Slovákov, ktorí boli pomaďarčení v predchádzajúcich obdobiach naspäť k slovenskej národnosti. Akcia mala zároveň ochrániť etnicky sporné obyvateľstvo pred opatreniami, ktoré povojnové Česko-Slovensko aplikovalo voči neslovanským menšinám. Reslovakizácia sa minula pôvodným zámerom a príslušníci maďarskej menšiny sa k nej hromadne hlásili len aby sa vyhli represiám. Podľa oficiálnych výsledkov Reslovakizačná komisia prijala 137 916 prihlášok, ktoré sa týkali 449 914 osôb. Z toho 83 739 osôb deklarovalo slovenskú, resp. československú národnosť už pri sčítaní v r. 1930 a neboli považované za reslovakizantov. 366 175 osôb bolo vybavených kladne, 81 361 osôb komisia z rôznych príčin nevybavila, resp. odmietla[1]. Po normalizácii situácie sa väčšina reslovakizantov vrátila k svojej maďarskej národnosti. Reslovakizácia nemala výraznejší vplyv na národnostné zloženie Slovenska.[2]

Referencie
----------

1. ↑  Popély 2009
2. ↑  reslovakizácia. In: *Encyklopédia Slovenska* 5. R-Š. 1. vyd. Bratislava: Veda, 1981. s. 73.

Zdroje
------

* Popély, Árpád (2009), „Záverečná správa o reslovakizačnej akcii", *Fórum sločensko vedná revue* (Šamorín: Fórum inštitút pre výskum menšín) (5), ISSN 1335-4361,
* Šutaj, Štefan; Homišinová, Mária; Sáposová, Šutajová; Jana (2006), *Maďarská menšina v procesoch transformácie po roku 1989 (Identita a politika)*, Prešov: Universum, ISSN 80-89046-41-X,
* Šutaj, Štefan (2005), *Nútené presídlenie Maďarov do Čiech*, Prešov: Universum, ISBN  80-89046-29-0
**Frederick James Prinze Jr.** (\* 8. marec 1976, Los Angeles, Kalifornia, USA) je americký herec, producent a spisovateľ. Jeho otcom bol herec Freddie Prinze.

Životopis
---------

Prinze Jr. sa narodil v Los Angeles v Kalifornii, ako jediné dieťa herca a komika Freddie Prinze a realitnej agentky Katherine Elaine Barber. Dňa 29. januára 1977 jeho otec zomrel. Prinze Jr. vyrastal v Albuquerque v Novom Mexiku a bol vychovaný ako katolík.

Kariéra
-------

Jeho prvá úloha bola v televíznom seriáli *Family Matters* v roku 1995. V roku 1997 sa objavil v hlavnej úlohe hororu *Viem čo ste robili minulé leto* a jeho pokračovaní v roku 1998, *Viem čo ste robili minulé leto 2*. V roku 1999 sa objavil po boku herečky Rachael Leigh Cook v romantickom filme *She's All That*.

V roku 2001 získal hlavnú rolu v romantickej komédii *Summer Catch*, po boku Jessicy Biel, Matthewa Lillarda a Brittany Murphy. Film nemal úspech u filmových kritikov ale stal sa obľúbeným u divákov.

V roku 2002 stvárnil postavu Freda Jonesa, vo filme *Scooby Doo*. Vo filme si zahral po boku Sarah Michelle Gellar, Lindy Cardellini a Matthewa Lillarda. Film bol natoľko úspešný, že v roku 2004 malo premiéru pokračovanie, s názvom *Scooby-Doo 2: Nespútané príšery*.

Objavil sa tiež v 200 časti seriálu *Priatelia*, ako citlivý pestún menom Sandy.

V roku 2007 prepožičal svoj hlas animovanej postavičke menom Rick, v animovanom filme *Happily N'Ever After*.

Osobný život
------------

Prinze Jr. si 1. septembra 2002 vzal za svoju ženu herečku Sarah Michelle Gellar. Začal a ňou chodiť v roku 2000 a zasnúbili sa v apríli 2001. Majú spolu dve deti: dcéru Charlotte, ktorá sa narodila v septembri 2009, a syna Rockyho, ktorý sa narodil v septembri 2012.

Iné projekty
------------

Commons
* Spolupracuj na Commons Commons ponúka multimediálne súbory na tému **Freddie Prinze Jr.**

Zdroj
-----

*Tento článok je čiastočný alebo úplný preklad článku Freddie Prinze Jr. na anglickej Wikipédii.*

Autoritné údaje: * BnF: 14448471s
* GND: 142535044
* ISNI: 0000 0001 0773 3758
* LCCN: no98100411
* NK ČR: xx0144999
* VIAF: 27287471
* WorldCat: lccn-no98100411
**Rada Európskej únie pre ekonomické a finančné záležitosti** (skr. **ECOFIN**) je jedno z najstarších zoskupení Rady EÚ. Skladá sa z ministrov financií členských štátov Európskej únie a z ministrov zodpovedných za štátny rozpočet, keď sa diskutuje o rozpočtových záležitostiach.

Úlohy
-----

Rada zahŕňa niekoľko oblastí politiky EÚ, ako napríklad koordinácia ekonomickej politiky, ekonomický dozor, monitoring rozpočtovej politiky členských štátov a verejných financií, euro, finančné trhy a pohyb kapitálu a ekonomické vzťahy s tretími krajinami. Tiež každoročne pripravuje rozpočet Európskej únie spolu s Európskym parlamentom, ktorý je okolo 100 miliárd eur.

Rada rokuje raz mesačne a rozhoduje kvalifikovanou väčšinou, v postupe konzultácie alebo spolurozhodovania s Európskym parlamentom, s výnimkou fiškálnych záležitostí, o ktorých sa rozhoduje jednohlasne.

| * z
* d
* u
Symbol eura Euro |
| --- |
| Nominálne hodnoty | 

|  |  |
| --- | --- |
| Euromince | 
* 0,01 €
* 0,02 €
* 0,05 €
* 0,10 €
* 0,20 €
* 0,50 €
* 1 €
* 2 €

 |
| Eurobankovky | 
* 5 €
* 10 €
* 20 €
* 50 €
* 100 €
* 200 €
* 500 €

 |

 |
| Zoskupenia štátov | 
* Eurozóna
* Európska hospodárska a menová únia
* Európska menová únia
* Európska únia

 |
| Ekonomika | 
* Európska centrálna banka
* Európska menová jednotka
* ERM II
* Pakt stability a rastu
* Petroeuro
* Zavedenie eura
* Meny naviazané na euro

 |
| Platidlo | 
* Eurobankovka
* Eurominca
* Eurocent
* Symbol eura
* Jazykové verzie eura
* Pamätné euromince

 |
**Dom umenia Arteska** je súkromná galéria umenia v meste Detva, zamerané na prezentáciu moderného a súčasného vizuálneho umenia. Usporadúva a ponúka priestory na usporiadanie umeleckých výstav, workshopov, vzdelávacích a tvorivých aktivít v oblasti kultúry a umenia. Hlavným zameraním Domu umenia Arteska je poskytnúť priestor študentom a umelcom v oblasti fotografie, vizuálneho umenia a dizajnu na prezentáciu svojej tvorby.

Dom umenia Arteska sa zameriava na vzdelávanie v oblasti vizuálneho umenia širokej verejnosti vo forme kurzov, poskytuje poradenskú činnosť pre umelcov a umelecké organizácie. zameriava sa na propagáciu a prezentáciu kultúry a umenia.

Dom umenia Arteska sídli na Partizánskej ulici 63, v Detve na 1. poschodí budovy bývalej základnej školy. V blízkosti galérie sa nachádza rímskokatolícky kostol sv.Františka z Assissi, Podpolianske múzeum a Kultúrny dom Chudobienec.

Vznik
-----

Dom umenia Arteska vznikol v roku 2018, keď budovu uvoľnilo najprv Podpolianske múzeum a neskôr Mestská knižnica. V roku 2018 sa začalo so stavebnými úpravami a otvorenie pre verejnosť je v apríli 2019.

Priestory
---------

Dom umenia disponuje štyrmi výstavnými priestormi, priestorom pre vzdelávanie, fotografickým ateliérom a výtvarným ateliérom. Súčasťou je čitáreň, kde si návštevníci môžu prečítať knihy o umení.

Spolupráca
----------

Dom umenia Arteska spolupracuje s pedagógmi umeleckých škôl (Vysoká škola výtvarných umení v Bratislave, Súkromná stredná umelecká škola dizajnu v Bratislave, Škola úžitkového výtvarníctva Josefa Vydru, Stredná umelecká škola Ladislava Bielika v Leviciach ...)

Medzi hlavných spolupracovníkov patria: Mgr. Art. Petra Cepková, ArtD. (fotografka, maliarka, kurátorka a vysokoškolský pedagóg) a PaedDr. Gabriel Kosmály (fotograf a stredoškolský pedagóg)

Poslanie
--------

Dom umenia Arteska je miesto, kde si svoje nájdu umelci a fotografi rovnako ako nadšenci umenia, či bežní ľudia. Hlavným cieľom je v prvom rade ponúknuť kvalitné výstavy vizuálneho umenia, predstaviť tvorbu menej známych a neznámych autorov a vytvoriť zážitkové výstavy.

Dom umenia Arteska ponúka kvalitné kurzy, workshopy a prednášky, poskytuje priestor na stretávanie umelcov s verejnosťou, kde ľudia môžu priniesť svoju tvorbu, porozprávať sa s umelcami, vypočuť si ich názory a rady. Poskytuje poradenstvo pre amatérov a študentov pri získavaní financií pre svoje projekty a pomáha im pri usporiadavaní výstav.

Externé odkazy
--------------

* oficiálna stránka Domu umenia Arteska
* V Detve otvorili Dom umenia Arteska
* Arteska ponúkne priestor amatérskym umelcom z celého Slovenska
**Venusaur** (jap.: フシギバナ, *Fušigibana*) je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom *Poketto Monsutta* alebo skrátene *Pokémon*.

Charakteristika
---------------

Oproti Ivysaurovi je oveľa väčší a ťažší. Fľaky mu z tela zmizli už skoro úplne a okrasné kvety sa zväčšili. Namiesto zatvorej cibuľky nosí Venusaur už veľkú rozkvitnutú kvetinu, vďaka ktorej sa môže naučiť používať najsilnejší raslinný útok. Je možné získať ho iba v regióne Kanto, ale prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom od 32. úrovne z Ivysaura v hrách Pokémon Red, Blue a Yellow.

Venusaur sa učí najsilnejší rastlinný útok – *Slnečný lúč* (angl. Solarbeam). Dvojnásobné zranenie Venusaurovi spôsobujú útoky ohnivého, ľadového, lietajúceho, psychického a chrobačieho typu. V hrách Pokémon Red, Blue a Yellow mu chrobačie útoky spôsobujú až štvornásobné zranenie.

Venusaur v anime
----------------

### Pokémon

* **Epizóda 51**: Bulbasaurova Tajomná Záhrada (angl. Bulbasaur's Mysterious Garden!) – Tu sa objavil Venusaur po prvýkrát ako veliteľ vývoja Bulbasaurov a Ivysaurov. Bol nahnevaný na Ashovho Bulbasaura, lebo ten sa nechcel vyvinúť.
* **Epizóda 111**: Nástup Dragonita (angl. Enter The Dragonite!) – Ash bojoval záverečný zápas Pomarančových ostrovov s Drakeom. Ten mal jedného Venusaura a použil ho proti Ashovmu Taurosovi.

### Pokémon Advanced

* **Epizóda 73**: *King of the Forbidden Forest! Venusaur!* – Venusaur panoval zakázanému lesu trávnatých pokémonov, kam May bola unesená. Venusaur potom musel bojovať proti Raketovému tímu.

### Pokémon filmy

* **Film 1**: Mewtwo vracia úder (angl. Mewtwo Strikes Back!) – Pokémon Mewtwo si naklonoval tých najsilnejších pokémonov, medzi nimi aj jedného Venusaura.

Externé odkazy
--------------

* Venusaur na bulbapédii (po anglicky)
**Stredná zdravotnícka škola v Považskej Bystrici** začala svoju výchovno-vzdelávaciu činnosť 17. septembra 1990 s právnou subjektivitou od 1. januára 1991. Do 30. júna 2002 vykonávalo zriaďovateľskú funkciu Ministerstvo zdravotníctva SR a od 1. júla 2002 je škola v zriadovateľskej pôsobnosti Trenčianskeho samosprávneho kraja. Poslaním školy je výchova a odborná príprava stredných zdravotníckych pracovníkov podľa učebných osnov Ministerstva zdravotníctva Slovenskej republiky a Ministerstva školstva Slovenskej republiky.

Od roku 1990 do 1992 prebiehala výučba v dennej forme v študijnom odbore *zdravotná sestra*, od 1992 do 2001 v študijnom odbore *všeobecná sestra* a od školského roku 2001/2002 v študijnom odbore *zdravotnícky asistent* , ktorý sa v roku 2018 premenoval na odbor *praktická sestra*. Od školského roku 2020/2021 pribudol nový odbor *masér.* V minulosti prebiehala výučba aj denného pomaturitného štúdia v odbore všeobecná sestra a diaľkového štúdia v odbore diplomovaná všeobecná sestra.

Poslanie školy
--------------

Poslaním školy nie je len odovzdávať vedomosti a pripravovať žiakov na povolanie a získanie prvej kvalifikácie, ale aj formovať u mladých ľudí ich postoje, viesť ich k dodržiavaniu etických a ľudských princípov. Škola je otvorenou inštitúciou pre rodičov, sociálnych partnerov a širokú verejnosť s ponukou rôznej vzdelávacej a spoločenskej činnosti.

Formy štúdia
------------

V súčasnosti sú na škole akreditované študijné odbory **zdravotnícky asistent / praktická sestra** v dennej a večernej forme a odbor **masér** v dennej forme. 

* **Denná forma:**
	+ 4-ročné štúdium pre absolventov základnej školy
* **Večerná forma:**
	+ 
	+ 2-ročné štúdium
	+ 
	+

Učebný odbor **sanitár** (1 ročné štúdium) sa vyučuje vo večernej forme.

Uplatnenie absolventov
----------------------

Absolventi školy majú možnosť študovať na akejkoľvek vysokej škole a sú pripravený na prácu:

* V zdravotníckych zariadeniach na lôžkových oddeleniach, v ambulanciách, pre administratívne činnosti v príjmových kanceláriách, oddeleniach nemocnice a v zdravotných poisťovniach
* v sociálnych zariadeniach – v zariadeniach pre seniorov, detských domovoch, detských jasliach, domovoch sociálnej starostlivosti, domoch ošetrovateľskej starostlivosti, hospicoch
* v privátnej sfére – v privátnych medicínskych centrách, ambulanciách
* v kúpeľných zariadeniach
* v EÚ je štúdium uznávané a po absolventoch je veľký dopyt (v zdravotníckych a sociálnych zariadeniach, v domácej ošetrovateľskej a zdravotníckej starostlivosti).

Zdroj
-----

* Zriaďovacia listina
* Kronika školy
* ŠkVP

Externé odkazy
--------------

* Webová stránka školyh

Súradnice: 49°07′08″S 18°25′55″V﻿ / ﻿49,118891°S 18,432028°V﻿ / 49.118891; 18.432028